A urmat o călătorie de studii la Florența și Viena în anul 1870. În anul 1871 a primit comanda de realizare a scării din marmură de Carrara a Capelei din Palatul Știrbei de la Buftea, al cărui arhitect a fost Louis Blank. Pentru această lucrare a colaborat cu maeștrii atelierului lui Filippo Grossi. În această perioadă, în 1866, Karl Storck a făcut o coloană de cinci metri înălțime "Coloana cu vultur" care avea la bază patru capete lei și în vârf o pajură care purta un glob terestru pe spate și o coroană deasupra. Aceast monument a fost prima lucrare din marmură de Carrara pe care a realizat-o. Ea a fost amplasată inițial în Grădina Episcopiei, acolo unde s-a construit ulterior Ateneul Român în anul 1888. După un timp, în 1890, ea a fost mutată într-un loc neprecizat și în anul 1975 se afla în scuarul Pieței Coșbuc, numit „La rond”. Lucrarea a dispărut deoarece a fost distrusă de Cutremurul din 1977.